text: Landsbybus skal skabe fællesskab 
  18 april 2016 kl. 11.04
  Beboerne i Kværs, Tørsbøl og Snurom kan nu drage ud i det blå - i landsbyernes egen delebus.
  
  De fleste har allerede biler i landsbyerne Kværs, Tørsbøl og Snurum, men byernes nye delebus skulle gerne give foreninger og indbyggere bedre muligheder for at tage på ture sammen.
  - Jeg håber jo at ordningen kan skabe mere sammehold og fællesskab her i lokalområdet, siger projektets lokale tovholder, Niels Peter Nielsen til TV SYD.
  Han sidder i landsbyernes lokalråd, og har sammen med Sønderborg Kommune været med til at sætte projektet i gang.
  Beboerne i de tre landsbyer kan gratis låne enten en ni-personers bus eller en almindelig personbil og fx arrangere fælles udflugter, kørsel til sportsstævner eller fester sammen. De skal bare betale for benzinen.
  - Folk bestemmer jo helst selv, hvad de vil låne bilerne til, og jeg håber faktisk at de selv vil være med til at finde på spændende ting at bruge ordningen til, fortæller Niels Peter Nielsen til TV SYD.
  Bilerne kan bookes over internettet, og hentes på den lokale friskole. Kværs Idrætsfriskole booker bilerne og holder nøglen, når bilerne ikke er ude at køre.
  Projektet blev skudt i gang lørdag, og det er kommet godt fra start.
  - Vi har allerede fået mange bookinger, og bilen er ude at køre i dag, fortæller Niels Peter Nielsen.
  I første omgang løber projektet i 8 måneder, men projektets lokale tovholder håber, at det kan fortsætte efter det.
  - Næste skridt for os er at finde financiering til at fortsætte projektet efter de 8 måneder, siger Niels Peter Niels
  